Christi en Nico Panagio se Griekse vakansie - FOTO's
JY LEES NOU Christi en Nico Panagio se Griekse vakansie - FOTO's
Celeb-paartjie Nico en Christi Panagio was onlangs vir 'n wegbreekvakansie in Griekeland, en hulle wys hul foto's op sarie.com
1. Wanneer was julle oorsee en vir hoe lank?
Ons het net ná ons eerste Wêreldbeker-wedstryd, die 11de Junie by die Kaapstad-stadion, vertrek en het net voor die laaste wedstryd, die 11de Julie, teruggekom! Dus, 13 Junie tot 8 Julie. Ons het nie beplan om weg te wees vir die Wêreldbeker nie, dit het net toevallig so uitgewerk. Maar ons het seker gemaak ons is by die eerste en laaste wedstryd, en het die meeste van die wedstryde in Griekeland gekyk.
2. Was julle net in Griekeland, of elders ook?
Nee, net in Griekeland. In Athene, Corfu, Mykonos en Santorini.
3. Met jou en Nico se druk skedules is dit sekerlik moeilik om 'n wegkomkans te kry?
Dit vat 'n bietjie beplanning, maar die wintermaande is stillerig in ons bedryf so dis die perfekte tyd om te toer. Ons besige tyd is gewoonlik meer die begin en einde van die jaar, so dit werk perfek uit. Ons spandeer die somer in ons eie pragtige land en probeer die res van die wêreld sien as dit hier winter (en daar somer) is! (Julle kom seker agter dat ons albei totale son-en-somer-kinders is!)
Mykonos was 'n absolute hoogtepunt. Die Cycladic-eiland-styl is absoluut pragtig met alles in wit, en dan die spatsels rooi, blou en pienk oral. Elke liewe hoekie is interessant en 'n fees vir die oog.
Mythos is die lekkerste bier ooit! Ek drink nie vreeslik bier in SA nie, maar op 'n 44 ºC-dag is daar darem niks lekkerders as 'n koue bier terwyl jy in die son lê en bak nie!
Die familie het ons so beïndruk en bederf met hul gasvryheid. Dit is een honderd persent soos wat jy dit in 'My Big Fat Greek Wedding' sal sien. Hulle vat net eenvoudig nie nee vir 'n antwoord as dit by kos en eet kom nie! So tussen al die Mythos en gasvryheid deur het ek en Nico (needless to say) elkeen 3 kg opgetel!
Die sonsondergang in Oia, Santorini, is asemrowend. Die dorpie Oia is heel bo-op die berg en dit is tjoepstil daarbo. Dit lyk letterlik of die son in die horison insny. Daar vergader honderde mense van regoor die wêreld, en sodra die son sak, klap almal jolig hande! Definitief 'n regmerkie op ons 'to do list'.